ΠΕΡΙΕΧΟΜΕΝΑ
ΑΠΟΦΑΣΕΙΣ
Αναγνώριση οδού εκτός σχεδίου ως προϋφιστάμενης του έτους 1923.
Έγκριση τροποποίησης του εγκεκριμένου ρυμοτομικού σχεδίου πόλεως Αγρινίου, στα Ο.Τ. 172 -
Ο.Τ. 172Α, Δ. Αγρινίου.
ΑΠΟΦΑΣΕΙΣ
Αριθμ. 278047/2018
(1)
Αναγνώριση οδού εκτός σχεδίου ως προϋφιστάμενης του έτους 1923.
Ο ΣΥΝΤΟΝΙΣΤΗΣ
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ
ΠΕΛΟΠΟΝΝΗΣΟΥ, ΔΥΤΙΚΗΣ ΕΛΛΑΔΑΣ ΚΑΙ ΙΟΝΙΟΥ
Έχοντας υπόψη :
1. Τις διατάξεις του ν. 3852/2010, «Νέα Αρχιτεκτονική
της Αυτοδιοίκησης και της Αποκεντρωμένης Διοίκησης Πρόγραμμα Καλλικράτης» (ΦΕΚ 87 Α’), όπως τροποποιή-
θηκε και ισχύει και ειδικότερα των άρθ. 6 και 280.
2. Τις διατάξεις του π.δ. 139/2010 «Οργανισμός της
Αποκεντρωμένης Διοίκησης Πελοποννήσου, Δυτικής
Ελλάδας και Ιονίου» (ΦΕΚ 232 Α’).
3. Τις διατάξεις του ν. 2503/1997, «Διοίκηση, οργάνωση
της Περιφέρειας, ρύθμιση θεμάτων για την τοπική αυτοδιοίκηση και άλλες διατάξεις», (ΦΕΚ 107 Α’).
4. Τις διατάξεις του ν. 2647/22-10-1998, «Μεταβίβαση
αρμοδιοτήτων στις Περιφέρειες και την Αυτοδιοίκηση
και άλλες διατάξεις», (ΦΕΚ 237 Α’).
5. Τις διατάξεις του ν. 4325/2015 «Εκδημοκρατισμός
της Διοίκησης - Καταπολέμηση Γραφειοκρατίας και
Ηλεκτρονική Διακυβέρνηση. Αποκατάσταση αδικιών
και άλλες διατάξεις» και συγκεκριμένα το άρθ. 28 παρ. 1
(ΦΕΚ 47 Α’).
6. Tην 15870/15.05.2017 απόφαση του Υπουργού Εσωτερικών περί διορισμού του Νικολάου Παπαθεοδώρου
του Αγγελάκη ως Συντονιστή της Αποκεντρωμένης Διοίκησης Πελοποννήσου, Δυτικής Ελλάδας και Ιονίου,
(ΦΕΚ 250/τ.Υ.Ο.Δ.Δ./26.05.2017).
7. Την 130479/12.06.2017 απόφαση του Συντονιστή
Αποκεντρωμένης Διοίκησης Πελοποννήσου Δυτικής
Ελλάδας και Ιονίου με θέμα: «Μεταβίβαση δικαιώματος
υπογραφής “Με εντολή Συντονιστή” στον προϊστάμενο
της Γενικής Διεύθυνσης Χωροταξικής και Περιβαλλοντικής Πολιτικής, καθώς και στους προϊσταμένους των
Υπηρεσιών της Γενικής Διεύθυνσης Χωροταξικής και
Περιβαλλοντικής πολιτικής της Αποκεντρωμένης Διοίκησης Πελοποννήσου, Δυτικής Ελλάδας και Ιονίου».
8. Τις διατάξεις του ν.δ. 17-7-1923 «Περί σχεδίων πόλεων κ.λπ.», άρθ. 20 (ΦΕΚ 228 Α’).
9. Τις διατάξεις του π.δ. 24-5-1985 «Τροποποίηση των
όρων και περιορισμών δόμησης των γηπέδων των κειμένων εκτός των ρυμοτομικών σχεδίων των πόλεων...»
και ειδικότερα του άρθρου 1 παρ. 1α (ΦΕΚ 270 Δ’).
10. Τις διατάξεις του ν. 3212/2003 «Άδεια δόμησης,
πολεοδομικές και άλλες διατάξεις ...» και ειδικότερα των
άρθ. 10 και 23 (ΦΕΚ 308 Α’).
11. Τις διατάξεις του ν. 3937/2011 «Διατήρηση της βιοποικιλότητας και άλλες διατάξεις» και ειδικότερα της
παρ. 15 του άρθρου 20 (ΦΕΚ 60 Α’) .
12. Τα οριζόμενα στην Εγκ.5/29-1-2004 της Δ.Ο.Κ.Κ.
13. Το αριθμ. 1256/1-3-2005 έγγραφο του ΥΠΕΧΩΔΕ.
14. Το αριθμ. 49045/20-12-2005 έγγραφο του ΥΠΕΧΩΔΕ.
15. Τα οριζόμενα στην Εγκ. 27610/6/21.06.2011 του
Υ.Π.Ε.Κ.Α. «Νέα Αρχιτεκτονική της Αυτοδιοίκησης και της
Αποκεντρωμένης Διοίκησης - Πρόγραμμα Καλλικράτης,
ΦΕΚ 87/Α’/07.06.2010 - Θέματα Πολεοδομικού Ενδιαφέροντος» και ειδικότερα στην παρ. Β.3.
16. Τις διατάξεις του ν.  4495/2017 (ΦΕΚ  167/Α’/
03.11.2017), «Έλεγχος και Προστασία του Δομημένου
Περιβάλλοντος και άλλες διατάξεις».
17. Τα οριζόμενα στην αριθμ. οικ. 23668/01.02.2017
απόφαση Γενικού Γραμματέα Αποκεντρωμένης Διοίκησης Πελοποννήσου, Δυτικής Ελλάδας και Ιονίου, για
τη Συγκρότηση των Συμβουλίων Πολεοδομικών θεμάτων και αμφισβητήσεων (ΣΥ.ΠΟ.Θ.Α.), στην έδρα κάθε
Περιφερειακής Ενότητας της Περιφέρειας Πελοποννήσου, κατ’ εφαρμογή του άρθ. 30 του ν. 4030/2011 (ΑΔΑ:
9ΔΗΞΟΡ1Φ-ΞΥΨ).
18. Τις διατάξεις των άρθ. 34 και 45 του ν. 4546/2018
(ΦΕΚ 101/Α’/12.06.2018), «Ενσωμάτωση στην ελληνική
νομοθεσία της Οδηγίας 2014/89/ΕΕ “περί θεσπίσεως
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
20 Φεβρουαρίου 2019
ΤΕΥΧΟΣ  ΤΕΤΑΡΤΟ
Αρ. Φύλλου 48
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 48/20.02.2019
πλαισίου για το θαλάσσιο χωροταξικό σχεδιασμό” και
άλλες διατάξεις».
19. Την από 11.04.2017 αίτηση της Mπαστούνη Μαργαρίτας για την αναγνώριση οδού ως προϋφιστάμενης του
έτους 1923, (αριθμ. ΔΙ.ΠΕ.ΧΩ.ΣΧ.ΠΕ. 82671/11.04.2017),
στην εκτός σχεδίου περιοχή της Δ.Ε. Καλαμάτας του Δήμου Καλαμάτας, Π.Ε. Μεσσηνίας, στη θέση «Ψωμάδες».
20. Την από 30.03.2017 Τεχνική Έκθεση της Αρχιτέκτονος μηχανικού Ντονατέλλα-Κυριακοπούλου-Σπινέλλα,
στην οποία επιχειρείται η τεκμηρίωση μέσω παράθεσης
στοιχείων, (συμβολαίων, συγγραμμάτων και αεροφωτογραφιών), της διαπίστωσης πως η οδός που ενώνει την
Ιερά Μονή Αγίου Φανουρίου με την Ιερά Μονή Βελανιδιάς, προϋφίσταται του έτους 1923.
21. Το από τον Δεκέμβριο του 2016 τοπογραφικό διάγραμμα σε κλίμακα 1:500, της Αρχιτέκτονος μηχανικού
Ντονατέλλα-Κυριακοπούλου-Σπινέλλα, στο οποίο αποτυπώνεται το γήπεδο συνιδιοκτησίας των Μπαστουνό-
πουλου Δημητρίου, Μπαστούνη Μαργαρίτας και Μπαστούνη Ιωάννη, στην εκτός σχεδίου περιοχή της Δ.Ε.
Καλαμάτας του Δήμου Καλαμάτας, Π.Ε. Μεσσηνίας, στη
θέση «Ψωμάδες», με πρόσωπο στην υπό εξέταση οδό,
ανατολικά του γηπέδου.
22. Το απόσπασμα χάρτη google-οδοιπορικό σκαρίφημα της περιοχής της υπό εξέταση οδού στο
οποίο αποτυπώνεται η θέση του γηπέδου με ΚΑΕΚ
360884601007 - ιδιοκτησίας των Μπαστουνόπουλου Δημητρίου, Μπαστούνη Μαργαρίτας και Μπαστούνη Ιωάν-
νη και η θέση του γηπέδου με Κ.ΑΕ.Κ. 360884501035-ιδιοκτησίας Κουκουβίνου Γεωργίου του Στυλιανού και της
Αρχοντούλας. Και τα δύο γήπεδα έχουν πρόσωπο στην
υπό εξέταση οδό.
23. Την αερoφωτογραφία της Google earth.
24. Το απόσπασμα κτηματογραφικού διαγράμματος
για το γήπεδο με με ΚΑΕΚ 360884601007.
25. Το απόσπασμα κτηματογραφικού διαγράμματος
για το γήπεδο με ΚΑΕΚ 360884501035.
26. Τα αποσπάσματα του συγγράμματος «Ανέκδοτα
έγγραφα και ιστορικοί τίτλοι της Μονής Βελανιδιάς» του
Γιάννη Αναπλιώτη, σελ. 10, 11, 20, 21, και 108-111, έκδοση Ιεράς Μητροπόλεως Μεσσηνίας, Καλαμάτα 1986,
Λαϊκή Βιβλιοθήκη Καλαμάτας, αρ. Εισ. 33912.
27. Το αριθμ. 82671/17/15.01.2018 έγγραφο της ΔΙ.ΠΕ.
ΧΩ.ΣΧ.ΠΕ., περί προσκόμισης συμπληρωματικών στοιχείων.
28. Την από 21.02.2018 (αριθμ. ΔΙ.ΠΕ.ΧΩ.ΣΧ.ΠΕ. 40095/
23.02.2018) αίτηση του αρχιτέκτονος μηχανικού Κυριακόπουλου Γεωργίου, με την οποία προσκομίσθηκαν συ-
νημμένα συμπληρωματικά στοιχεία κατόπιν του αριθμ.
40095/23.02.2018 εγγράφου μας.
29. Την από 20.02.2018 Συμπληρωματική Τεχνική Έκθεση της Αρχιτέκτονος μηχανικού Ντονατέλλα-Κυριακο-
πούλου-Σπινέλλα, στην οποία παρέχονται συμπληρωματικά στοιχεία για την τεκμηρίωση της διαπίστωσης πως
η οδός Ιεράς Μονής του Αγίου Φανουρίου-Ιεράς Μονής
Βελανιδιάς ήταν η μοναδική οδός πρόσβασης από την
πόλη της Καλαμάτας στο μοναστήρι, (Ιερά Μονή Βελανιδιάς), από το χρόνο κατασκευής του. Επιπλέον αναφέρε-
ται πως ήταν τμήμα της ημιονικής οδού Αγιάννας-Αγίου
Φανουρίου-Βελανιδιάς-Αλαγονίας, που οδηγούσε στα
χωριά της Αλαγονίας, στον Ταϋγετο.
30. Το από τον Φεβρουάριο του 2018 διάγραμμα αποτύπωσης του υπό αναγνώριση τμήματος της οδού, της
Αρχιτέκτονος μηχανικού Ντονατέλλα-ΚυριακοπούλουΣπινέλλα. Εδώ παρουσιάζεται επί αποσπάσματος ορθο-
φωτοχάρτη η τελική πρόταση, που αφορά την αναγνώριση τμήματος (ΑΒ) ως προϋφιστάμενου του έτους 1923,
όπου το σημείο Α βρίσκεται έμπροσθεν της Ιεράς Μονής
του Αγίου Φανουρίου και το σημείο Β μετά το τέλος της
ιδιοκτησίας των Μπαστουνόπουλου Δημητρίου, Μπαστούνη Μαργαρίτας και Μπαστούνη Ιωάννη και πριν
την αρχή δασικής έκτασης, (σύμφωνα με τον χάρτη του
Εθνικού Κτηματολογίου-Κυρωμένος Α’ φάση). Το προς
αναγνώριση τμήμα αποτυπώνεται με ερυθρό χρώμα.
Αρχίζει από το σημείο Α με συντεταγμένες σε Ε.Γ.Σ.Α. 87
(Χ:332633, και Y:4102384) και φτάνει έως το σημείο Β
με συντεταγμένες σε ΕΓΣΑ 87 (Χ:332883 και Y:4102988).
31. Το αντίγραφο αποσπάσματος αεροφωτογραφίας
έτους 1945, στο οποίο αποτυπώνεται η οδός που ενώνει την Ιερά Μονή Αγίου Φανουρίου με την Ιερά Μονή
Βελανιδιάς.
32. Την περιγραφή ακινήτου που φέρει ΚΑΕΚ 36088
4501035/0/0, σύμφωνα με τους τίτλους κτήσης του
σημερινού ιδιοκτήτη και των δικαιοπαρόχων του, που
συντάχθηκε από τη δικηγόρο Ανθούλα Β. Τσιαπραλή.
33. Τις κάτωθι συμβολαιογραφικές πράξεις οι οποίες
αφορούν:
Α) Τη σημερινή ιδιοκτησία Κουκουβίνου Γεωργίου του
Στυλιανού και της Αρχοντούλας:
- Αριθμ. 2318/18.04.1931- συμβόλαιο αγοραπωλησίας
αγροτικού ακινήτου, του συμβολαιογράφου Καλαμάτας
Δημητρίου Κ. Παπαδόπουλου, με το οποίο ο Νικόλαος
Τζανετάκης του Παναγιώτη αγόρασε ένα ελαιοπερίβολο
στη θέση «Μετόχιον Μονής Βελανιδιάς» εκτάσεως δυόμισυ περίπου στρεμμάτων, το οποίο συνορεύει «γύρωθεν
με ελαιοπερίβολο Β. Παπαβασιλοπούλου και δημόσιον
δρόμον».
- Αριθ. 14163/24.08.1954- Δήλωση αποδοχής κληρονομιάς του Συμβολαιογράφου Αθηνών Λ. Κορκονικήτα,
με την οποία η Όλγα χήρα Νικολάου Τζανετάκη, ο Παναγιώτης Νικολάου Τζανετάκης, ο Θεόδωρος Νικολάου
Τζανετάκης και ο Γεώργιος Νικολάου Τζανετάκης αποδέχθηκαν την εξ’ αδιαθέτου κληρονομιά του Νικολάου
Τζανετάκη του Παναγιώτη, συμπεριλαμβανομένου και
ενός ελαιοπερίβολου στη θέση «Μετόχιον Μονής Βελανιδιάς», εκτάσεως δυόμισι περίπου στρεμμάτων, το
οποίο συνορεύει «γύρωθεν με ελαιοπερίβολο Β. Παπαβασιλοπούλου και δημόσιον δρόμον».
- Αριθμ. 2829/10.12.1963- συμβόλαιο αγοραπωλησίας αγροτικού ακινήτου του Συμβολαιογράφου Αθηνών
Κων/νου Ν. Κολυβά, με το οποίο ο Παναγιώτης Νικολάου
Τζανετάκης, ο Θεόδωρος Νικολάου Τζανετάκης και ο
Γεώργιος Νικολάου Τζανετάκης, πούλησαν στον Ευάγγελο Κονταξή του Γεωργίου ένα ελαιοπερίβολο στη θέση
«Μετοχικόν Μονής Βελανιδιάς», το οποίο συνορεύει «βορείως με ημιονική οδό Μονής Βελανιδιάς».
- Αριθμ. 51428/30.11.1990- συμβόλαιο αγοραπωλησίας αγροτικού ακινήτου του Συμβολαιογράφου
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 48/20.02.2019
Καλαμάτας Οδυσσέα Ν. Ξενογιάννη, με το οποίο ο Ευάγγελος Κονταξής του Γεωργίου, πούλησε στους Πανα-
γιώτη, Νικόλαο και Στυλιανό Γεωργίου Κουκουβίνο, ένα
ελαιοπερίβολο εκτάσεως 6.507 στρεμμάτων, το οποίο
συνορεύει «δυτικά με τον αγροτικό δρόμο προς Ιερά
Μονή Βελανιδιάς».
- Αριθμ. 7178/31.12.2003- συμβόλαιο αγοραπωλησίας
αγροτικού ακινήτου του Συμβολαιογράφου Καλαμάτας
Παναγιώτη Β. Δουμουλάκη, με το οποίο ο Νικόλαος και
ο Στυλιανός Κουκουβίνος, δώρησαν στον Παναγιώτη
Κουκουβίνο του Γεωργίου και της Ασημίνας το 1/3 ιδανικό μερίδιο ο καθένας ενός ελαιοπεριβόλου εκτάσεως
6.507 στρεμμάτων, το οποίο συνορεύει «δυτικά με τον
αγροτικό δρόμο προς Ι.Μ. Βελανιδιάς και νότια με τον
ανωτέρω αγροτικό δρόμο προς Ι.Μ. Βελανιδιάς και εν
μέρει με ιδιοκτησία Δημητρίου Κανελλοπούλου».
- Αριθμ. 494/18.01.2011 - συμβόλαιο δωρεάς εν ζωή
αγροτικού ακινήτου, της Συμβολαιογράφου Καλαμάτας
Ελισσάβετ Α. Χατζηκωνσταντόγλου, με το οποίο ο Παναγιώτης Κουκουβίνος δώρησε στον Γεώργιο Κουκουβίνο
του Στυλιανού και της Αρχοντούλας ένα ελαιοπερίβολο
εκτάσεως 6.507 στρεμμάτων, στη θέση «Μετοχικόν Μονής Βελανιδιάς», το οποίο συνορεύει νότια και δυτικά με
δημοτική οδό προς οδό προς Ιερά Μονή Βελανιδιάς».
Β) Τη σημερινή ιδιοκτησία Μπαστουνόπουλου Δημητρίου, Μπαστούνη Μαργαρίτας και Μπαστούνη Ιωάννη:
- Αριθμ. 1437/07.11.1985- συμβόλαιο αγοραπωλησίας
αγροτικού ακινήτου, της συμβολαιογράφου Καλαμάτας
Σταυρούλας Μαυρομιχάλη- Ζωγράφου, με το οποίο ο
Νικόλαος Πουλόπουλος του Σωτηρίου και της Γεωργίας
και ο Δημήτρης Μπαστουνόπουλος του Σταύρου και της
Μαργαρίτας αγόρασαν από την Ιερά Μονή Βελανιδιάς,
διά της Ηγουμένης της Μονής, ένα αγροτικό ακίνητο
έκτασης περίπου δεκαπέντε στρεμμάτων, στη θέση «Καραμπογιάς» ή «Ψωμάδες» στην ευρύτερη περιοχή του
Δήμου Καλαμάτας «συνορευόμενον γύρωθεν .. ανατολικώς με οδό από Καλαμάτα προς Ιερά Μονή Βελανιδιάς
και δυτικά με αγροτική οδό».
- Αριθμ. 10814/23.11.2014 - συμβόλαιο δωρεάς εν ζωή
της συμβολαιογράφου Καλαμάτας Σταυρούλας Κ. Μαυρομιχάλη με το οποίο ο Δημήτρης Μπαστουνόπουλος
του Σταύρου και της Μαργαρίτας δώρησε στη Μαργαρίτα Μπαστούνη του Ιωάννη τα 49% ιδανικά μερίδια ενός
αγροτικού ακινήτου στη θέση «Καραμπογιάς» ή «Ψωμάδες» στην ευρύτερη περιοχή του Δήμου Καλαμάτας, το
οποίο μεταξύ άλλων συνορεύει «ανατολικά με αγροτικό
δρόμο μέσου πλάτους τεσσάρων μέτρων..»
34. Το γεγονός ότι η ύπαρξη της υπό εξέταση οδού
αναφέρεται στο σύνολο των τίτλων δύο διαφορετικών
αγροτεμαχίων με πρόσωπο στην οδό. O παλαιότερος
χρονολογικά τίτλος είναι το αριθμ. 2318/18.04.1931 συμβόλαιο αγοραπωλησίας αγροτικού ακινήτου, του συμβο-
λαιογράφου Καλαμάτας Δημητρίου Κ. Παπαδόπουλου,
ωστόσο έχει συνταχθεί μετά το έτος 1923.
35. Τα κάτωθι στοιχεία:
- Το σύγγραμμα του Γιάννη Αναπλιώτη «Ανέκδοτα έγγραφα και ιστορικοί τίτλοι της Μονής Βελανιδιάς», έκδο-
ση Ιεράς Μητροπόλεως Μεσσηνίας, Καλαμάτα 1986, Λαϊκή Βιβλιοθήκη Καλαμάτας, αρ. Εισ. 33912 τεκμηριώνεται
η ύπαρξη της Μονής Βελανιδιάς προ του έτους 1923,
και ειδικότερα τις σελ. 10-11, όπου γίνεται αναφορά σε
πατριαρχικό σιγίλιο του 1727, στο οποίο αναφέρεται πως
η Ιερά Μονή Βελανιδιάς τιμάται στο όνομα της Ζωοδόχου Πηγής, «Της υπεραγίας ημών Θεοτόκου της Κυρίας
Χρυσοπηγής».
- Την επιγραφή που σώζεται στο υπέρθυρο της εξωτερικής πυλίας της παλαιάς βυζαντινής εκκλησίας: «Ιω-
άννης Μάστορης Παϊσιος..Εν Ιερομονάχοις Γρηγορίου
Σαραβάστου 1629» και δηλώνει το χρόνο ανοικοδομήσεως της εκκλησίας.
Από τα στοιχεία αυτά, τεκμηριώνεται επαρκώς κατά
την άποψή μας, πως η Ιερά Μονή Βελανιδιάς μεταφέρθηκε στη σημερινή της θέση στις αρχές του 17ου αιώνα,
ειδικότερα πριν το έτος 1629.
36. Τα κάτωθι στοιχεία:
- Το σύγγραμμα του Γιάννη Αναπλιώτη «Ανέκδοτα
έγγραφα και ιστορικοί τίτλοι της Μονής Βελανιδιάς»,
σελ. 20, όπου γίνεται αναφορά σε απόσπασμα της τοπικής Εφημερίδας «Σημαία» αριθμ. φυλ. 502, 9 Σεπτεμβρί-
ου 1915, σελ. 2, «Υπό ευσεβών κυριών της πόλεώς μας
ανηγέρθη υπό αρχαίων ερειπίων, Ναός εις μνήμην του
Μεγαλομάρτυρος Αγίου Φανουρίου, άνωθεν της Αγίας
Άννης κατά την οδόν Αλαγονίας, εις θέση Παλιομέτοχο».
-Τη σελ. 108 του ιδίου συγγράμματος, όπου αναφέρονται τα εξής:
«Κατά το έτος 1915, επιμέλεια του ηγουμένου της Μονής και αόκνω αυτού φροντίδι, ανοικοδομήθησαν εκ βά-
θρων, συνδρομή της τε Μονής και ευσεβών χριστιανών,
τα πέριξ της μονής Εκκλησίδια προ αμνημονεύτων ετών
κείμενα εις ερείπια, ήτοι: α) Μεσημβρινώς της Μονής και
πλησίον αυτής το εκκλησίδιον του Αγίου Γεωργίου, β) Εις
θέσιν Ψωμάδες ή Παλιομετόχιον το εκκλησίδιο του Αγίου
Γεωργίου, καθιερωθέν εις μνήμην του Αγίου νεομάρτρυρος Φανουρίου, γ) Μεσημβρινώς..Ταύτα εγκαινίασεν ο
Άγιος Μεσσηνίας Μελέτιος..»
-Τη μαρμάρινη πλάκα που σώζεται αριστερά της εισόδου του ναού, «Παϊσιος Μαντζαρόπουλος - Ηγούμενος
της Ιεράς Μονής Βελανιδιάς - Εδολοφονήθη εν Αβία το
έτος 1822-Κτήτωρ του μετοχίου τούτου».
Από τα στοιχεία αυτά, τεκμηριώνεται επαρκώς κατά
την άποψή μας, η ανέγερση της Μονής Αγίου Φανουρίου προ του έτους 1923, και συγκεκριμένα το έτος 1915,
επάνω στα ερείπια προηγούμενου ναού, αφιερωμένου
στον Άγιο Γεώργιο.
37. Το γεγονός ότι το σημείο (Β) αποτελεί όριο με δασική έκταση και μετά το σημείο αυτό, ένα μικρό τμήμα
της υπό εξέταση οδού στην πρόσφατη αεροφωτογραφία παρουσιάζεται διαφοροποιημένο σε σχέση με την
αεροφωτογραφία του έτους 1945.
38. Την αριθμ. 40095/04.09.2018 εισήγηση της Δ/νσης
ΠΕ.ΧΩ.ΣΧ.ΠΕ./Α.Δ.Π.Δ.Ε.& Ι. προς το ΣΥ.ΠΟ.Θ.Α. Π.Ε. Μεσσηνίας, η οποία ήταν θετική ως προς την αναγνώριση ως
προϋφιστάμενου του έτους 1923 του τμήματος (ΑΒ) της
υπό εξέταση οδού (σύμφωνα με την τελική πρόταση).
39. Το απόσπασμα του πρακτικού αριθμ. 5/09.10.2018,
θέμα 10ο του ΣΥ.ΠΟ.Θ.Α. Π.Ε. Μεσσηνίας, με το οποίο το
Συμβούλιο γνωμοδότησε ομόφωνα θετικά για την αναγνώριση του τμήματος (ΑΒ) της υπό εξέταση οδού, σε
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 48/20.02.2019
σχέση με την πρόταση της μελέτης και σύμφωνα με Την
αριθμ. 40095/04.09.2018 εισήγηση της Δ/νσης ΠΕ.ΧΩ.
ΣΧ.ΠΕ./Α.Δ.Π.Δ.Ε.& Ι.
Κατόπιν των ανωτέρω, λαμβάνοντας ειδικότερα υπόψη τα εξής:
- Την παλαιότητα της Ιεράς Μονής Βελανιδιάς και της
Ιεράς Μονής Αγίου Φανουρίου, ως υφιστάμενες προ του
έτους 1923, όπως τεκμηριώνεται μέσω των στοιχείων
που αναφέρονται στις παρ. (34), (35) και (36) της παρούσης, σε συνδυασμό με το αντίγραφο αποσπάσματος αε-
ροφωτογραφίας έτους 1945, όπου η υπό εξέταση οδός
φαίνεται ως ο μοναδικός δρόμος που ενώνει την Ιερά
Μονή Αγίου Φανουρίου με την Ιερά Μονή Βελανιδιάς.
- Την αριθμ. 40095/04.09.2018 θετική εισήγηση της
Δ/νσης ΠΕ.ΧΩ.ΣΧ.ΠΕ./Α.Δ.Π.Δ.Ε.& Ι.
- Τη θετική γνωμοδότηση του ΣΥ.ΠΟ.Θ.Α. Π.Ε. Μεσσηνίας, όπως διατυπώνεται στο απόσπασμα του πρακτικού
αριθμ. 5/09.10.2018, θέμα 10ο, αποφασίζουμε:
Την αναγνώριση ως προϋφιστάμενου του έτους 1923,
του τμήματος (ΑΒ) της οδού που ενώνει τον Άγιο Φανούριο με την Ιερά Μονή Βελανιδιάς, όπου το σημείο Α
βρίσκεται έμπροσθεν της Ιεράς Μονής του Αγίου Φανουρίου με συντεταγμένες σε Ε.Γ.Σ.Α. ’87 Α (Χ:332633, και
Y:4102384) και το σημείο Β βρίσκεται μετά το τέλος της
ιδιοκτησίας των Μπαστουνόπουλου Δημητρίου, Μπαστούνη Μαργαρίτας και Μπαστούνη Ιωάννη με συντε-
ταγμένες σε Ε.Γ.Σ.Α. 1987 Β (Χ:332883 και Y:4102988). Το
τμήμα (ΑΒ) αποτυπώνεται με κόκκινο χρώμα στο από τον
Φεβρουάριο του 2018 διάγραμμα επί αποσπάσματος ορθοφωτοχάρτη, της Αρχιτέκτονος μηχανικού Ντονατέλλα
Κυριακοπούλου-Σπινέλλα.
Από τις κανονιστικές διατάξεις αυτής της απόφασης
δεν προκαλείται δαπάνη σε βάρος του κρατικού προϋπολογισμού και του προϋπολογισμού του οικείου Ο.Τ.Α.
Η ισχύς της παρούσας αρχίζει από τη δημοσίευσή της
στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Τρίπολη, 14 Ιανουαρίου 2019
Με εντολή Συντονιστή Αποκεντρωμένης Διοίκησης
Ο Προϊστάμενος της Γενικής Διεύθυνσης
Χωροταξικής και Περιβαλλοντικής Πολιτικής
ΔΙΟΝΥΣΙΟΣ ΠΑΝΑΓΙΩΤΟΠΟΥΛΟΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 48/20.02.2019
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 48/20.02.2019
Αριθμ. ΠΔΕ/ΔΠΧΣ/22538/316
(2)
Έγκριση τροποποίησης του εγκεκριμένου ρυμοτομικού σχεδίου πόλεως Αγρινίου, στα Ο.Τ. 172 -
Ο.Τ. 172Α, Δ. Αγρινίου.
Ο ΑΝΤΙΠΕΡΙΦΕΡΕΙΑΡΧΗΣ ΕΝΕΡΓΕΙΑΣ
ΚΑΙ ΠΕΡΙΒΑΛΛΟΝΤΟΣ ΔΥΤΙΚΗΣ ΕΛΛΑΔΟΣ
Έχοντας υπόψη:
1. Τις διατάξεις των άρθρων 186 και 280 του ν. 3852/
2010 (ΦΕΚ 87/Α’/7.6.2010) «Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρό-
γραμμα Καλλικράτης».
2. Το π.δ. 132/2010 (ΦΕΚ 225/Α’/27.12.2010) και ειδικότερα την παρ. 3.α, του άρθρου 5 «Διάρθρωση - Αρ-
μοδιότητες Διεύθυνσης Περιβάλλοντος και Χωρικού
Σχεδιασμού», όπως τροποποιήθηκε και ισχύει με την
248595/27.12.2016 (ΦΕΚ 4309/Β’/30.12.2016) απόφαση
του Γεν. Γραμματέα Α.Δ.Π.Δ.Ε.&Ι., περί «Τροποποίησης
του Οργανισμού Εσωτερικής Υπηρεσίας της Περιφέρειας
Δυτικής Ελλάδας».
3. Την 55961/643/1.3.2017 απόφαση Περιφερειάρχη Δυτικής Ελλάδας (ΦΕΚ 111/ΥΟΔΔ/9.3.2017), περί «Ορισμός
Αντιπεριφερειαρχών της Περιφέρειας Δυτικής Ελλάδας».
4. Την οικ.69923/876/14.3.2017 απόφαση του Περιφερειάρχη Δυτικής Ελλάδος (ΦΕΚ 1018/Β’/24.3.2017), περί
«Μεταβίβασης αρμοδιοτήτων στους Αντιπεριφερειάρχες
που ορίστηκαν από τον Περιφερειάρχη της Περιφέρειας
Δυτικής Ελλάδας και σε περιφερειακούς συμβούλους
Δυτικής Ελλάδας».
5. Το ν. 4030/2011 (ΦΕΚ 249/Α’/25.11.2011), άρθρα 3032 (Συγκρότηση και Σύνθεση των ΣΥ.ΠΟ.Θ.Α.).
6. Την αριθμ. 10/12 εγκύκλιο του Υ.Π.Ε.Κ.Α., σχετική
με τις αρμοδιότητες φορέων μετά το πρόγραμμα «Καλλικράτης».
7. Τις διατάξεις του ν.δ. της 17.7.1923, όπως μεταγενέστερα τροποποιήθηκαν - συμπληρώθηκαν και ειδικότε-
ρα τα άρθρα 1, 2, 3 και 70 αυτού.
8. Το ν. 4067/2012 («Νέος Οικοδομικός Κανονισμός»
Ν.Ο.Κ. - ΦΕΚ 79/Α’/9.4.2012 - Διορθ. σφαλμ. στο ΦΕΚ.99/Α’/
27.4.2012) και ειδικότερα τα άρθρα 31 και 32 αντίστοιχα
περί «Ρύθμιση πολεοδομικών θεμάτων» και «Διαδικασία
τροποποίησης εγκεκριμένων ρυμοτομικών σχεδίων μετά
από άρση ρυμοτομικής απαλλοτρίωσης ή δέσμευσης»,
όπως τροποποιήθηκε και ισχύει σήμερα, καθώς και το
άρθρο 41 αυτού.
9. Το ν. 4269/2014 (ΦΕΚ 142/Α’/2014), περί «Χωροταξική και πολεοδομική μεταρρύθμιση -Βιώσιμη ανάπτυξη».
10. Τον ν. 4280/2014 (ΦΕΚ 159/Α’/8-8-2014), άρθρο 62.
11. Τις αριθμ. 1/61, 8/75, 43/80, 55/88 και 47/04 εγκυκλίους του Υ.Δ.Ε., σχετικές με θέματα τροποποιήσεως
ρυμοτομικών σχεδίων.
12. Το από 15-2-1991 π.δ. (ΦΕΚ 125/Δ’/21-3-1991) περί
έγκρισης πολεοδομικής μελέτης τμημάτων πολεοδομικών ενοτήτων Δ. Αγρινίου.
13. Την 2041/9-7-1998 απόφαση Νομάρχη Αιτωλ/νίας
(ΦΕΚ 535/Δ’/24-7-1998) περί Τροποποίησης Σχεδίου πόλης Αγρινίου Ν. Αιτωλοακαρνανίας.
14. Την 442/120780/27-12-2012 απόφαση Γ.Γ. Αποκεντρωμένης Διοίκησης Πελοποννήσου, Δυτικής Ελλάδας
και Ιονίου (ΦΕΚ 14/24-1-2013) περί Έγκρισης Γενικού Πολεοδομικού Σχεδίου της Δημοτικής Ενότητας Αγρινίου,
Δήμου Αγρινίου, Νομού Αιτωλοακαρνανίας.
15. Το αριθμ. οικ.44228/11-9-2012 έγγραφο ΥΠΕΚΑ
και ειδικότερα την παράγραφο 3 αυτού.
16. Την αριθμ. 4269/25-7-2013 αίτηση του Ιωάννη Πάνου προς το Δήμο Αγρινίου.
17. Την 183/2016 απόφαση του Δημοτικού Συμβουλίου του Δήμου Αγρινίου, με την οποία, αφού έλαβε υπόψη
την αριθμ. 43/2016 γνωμοδότηση της Επιτροπής Ποιότητας Ζωής αποφάσισε ομόφωνα την έγκριση της προ-
τεινόμενης τροποποίησης του σχεδίου πόλης Αγρινίου
στα Ο.Τ. 172 - Ο.Τ.172Α και συγκεκριμένα:
- Η νότια Ο.Γ. του Ο.Τ. 172 της οποίας προτείνεται η
τροποποίηση να ταυτίζεται πλήρως με τη βόρεια Ο.Γ.
της οδού προ του έτους 1923 (ΦΕΚ 802/Δ’/30-12-1983).
Η οδός προ του έτους 1923 είναι διαμορφωμένη με πλακόστρωτο. Επίσης τμήμα της βορειοδυτικής Ο.Γ. 172Α
προτείνεται να τροποποιηθεί έτσι ώστε να μην προσκυρώνεται καταργούμενος κοινόχρηστος χώρος (οδός προ
του 1923) σε ιδιοκτησία.
- Με τη νέα πολεοδομική ρύθμιση διασφαλίζονται οι
κοινόχρηστοι υλοποιημένοι χώροι (πλακόστρωτοι) της
οδού προ του έτους 1923. Κατευθύνεται από πολεοδομική κριτήρια διότι οι κοινόχρηστοι χώροι πρέπει να
προβλέπονται κατά το δυνατόν ευρύτεροι ενόψει των
μελλοντικών αναγκών της πόλης, από άποψη συγκοινωνίας, αισθητικής, υγιεινής και φωτισμού. Τέλος δεν συγ-
χωρείται η μείωση κοινοχρήστου χώρου ήδη διαμορφωμένου (πλακόστρωτο). όπως φαίνεται στο από 10-2-2016
Τοπογραφικό διάγραμμα πρότασης τροποποίησης του
Αγρονόμου Τοπογράφου Μηχανικού Πέτρου Βαϊνά που
θεωρήθηκε στις 14-2-2017 από το Τμήμα Πολεοδομικών
Εφαρμογών της Δ/νσης Πολεοδομίας του Δήμου Αγρινίου.
18. Την αριθμ. 603/14-2-2017 βεβαίωση Δημάρχου
που βεβαιώνει ότι με την 183/2016 απόφαση του Δημοτικού Συμβουλίου του Δήμου Αγρινίου, που προτείνει την
τροποποίηση στα Ο.Τ. 172 και Ο.Τ.172Α του ρυμοτομικού
σχεδίου πόλης του Δ. Αγρινίου, δεν ρυμοτομείται κτίσμα
με νόμιμη άδεια, δεν καθίσταται οικόπεδο μη άρτιο και
ότι κατά αυτής δεν υπεβλήθησαν ενστάσεις.
19. Το αριθμ. 551/14-2-2017 έγγραφο της Δ/νσης Πολεοδομίας και Πολεοδομικού Σχεδιασμού (Υ.ΔΟΜ.) του
Δήμου Αγρινίου, με το οποίο υποβλήθηκε για έγκριση
ο φάκελος της προτεινόμενης τροποποίησης στα Ο.Τ
172 - Ο.Τ. 172Α.
20. Την αριθμ. 50269/828/7-8-2018 εισήγηση της
Δ/νσης Περιβάλλοντος και Χωρικού Σχεδιασμού της Περιφέρειας Δυτικής Ελλάδος προς το ΣΥ.ΠΟ.ΘΑ. Αιτ/νίας
για την έγκριση της αιτούμενης τροποποίησης.
21. Το αριθμ. 168479/18/15-1-2019 έγγραφο του ΣΥΠΟΘΑ Π.Ε. Αιτ/νίας, με το οποίο διαβιβάστηκε απόσπα-
σμα του αριθμ. 6/2018 πρακτικού της από 13-11-2018
συνεδρίασής του, με το οποίο «γνωμοδοτεί ομόφωνα
θετικά για την τροποποίηση του Σχεδίου Πόλεως Αγρινίου στα ΟΤ.172 - Ο.Τ.172Α, σύμφωνα με την με αριθμ.
50269/828/7-8-2018 εισήγηση της Διεύθυνσης Περιβάλλοντος και Χωρικού Σχεδιασμού της Περιφέρειας
Δυτικής Ελλάδος».
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 48/20.02.2019
22. Το γεγονός ότι με την προτεινόμενη τροποποίηση
του ρυμοτομικού σχεδίου, δεν προκαλείται δαπάνη σε
βάρος του κρατικού προϋπολογισμού και του προϋπολογισμού του Δήμου Αγρινίου, αποφασίζουμε:
Την έγκριση της τροποποίησης του εγκεκριμένου
ρυμοτομικού σχεδίου πόλεως Αγρινίου, στα Ο.Τ. 172 Ο.Τ. 172Α, όπως απεικονίζεται στο από 10-2-2016 το-
πογραφικό διάγραμμα πρότασης τροποποίησης του
Αγρονόμου Τοπογράφου Μηχανικού Πέτρου Βαϊνα και
θεωρήθηκε στις 14-2-2017 από τη Διεύθυνση Πολεοδομίας του Δήμου Αγρινίου, καθώς προκύπτουν κυκλοφο-
ριακοί και πολεοδομικοί λόγοι για εξυπηρέτηση αναγκών
της πόλης από άποψη υγιεινής, ασφάλειας, οικονομίας
και αισθητικής και τηρείται το ισοζύγιο κοινοχρήστων
χώρων όπως ορίζει η νομοθεσία.
Η ισχύς αυτής της απόφασης αρχίζει από την ημερομηνία δημοσίευσής της στην Εφημερίδα της Κυβερνήσεως.
Κατά της απόφασης αυτής επιτρέπεται η υποβολή
προσφυγής ενώπιον του Συντονιστή της οικείας Αποκεντρωμένης Διοίκησης, μόνο για παράβαση νόμου
μέσα σε προθεσμία 15 ημερών από την δημοσίευσή
της στην Εφημερίδα της Κυβερνήσεως (άρθρο 227.1.α.,
ν. 3852/2010, ΦΕΚ 87/Α’/2010).
Η απόφαση αυτή με το συνοδευτικό της διάγραμμα
να δημοσιευθούν στην Εφημερίδα της Κυβερνήσεως.
Πάτρα, 31 Ιανουαρίου 2019
Ο Αντιπεριφερειάρχης
Ενέργειας και Περιβάλλοντος
ΝΙΚΟΛΑΟΣ ΜΠΑΛΑΜΠΑΝΗΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 48/20.02.2019
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 48/20.02.2019
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 48/20.02.2019
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 48/20.02.2019
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητικής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα
(ν. 3469/2006/Α΄ 131 και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
r Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
r Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
r Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
r Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20190400048.pdf | Tokens: 25034]